
Automatizált Vessződetektáló Rendszer

Kulcsszavak: íjászat; beágyazott rendszerek
Napjainkban soha nem látott mértékekben alkalmazunk elektronikát automatizálási célokra. Az automatizált eszközök körülvesznek minket hétköznapjainkban, így a munkánkban, hobbijainkban és a sport tevékenységeinkben is. A TDK dolgozat egy saját elképzelés alapján működő és a valóságban is kivitelezett automatizált vesszőfogó táblára épül. Célja az eszközünk prezentálása mellett bemutatni a modern íjászatban használt automatizálási eszközök egy szegmensének korszerűségét és felépítését. A jelenleg használatban levő különböző rendszereket átfogólag összehasonlítani a saját ötletünkkel. Továbbá körültekintően kitérni a logikai és fizikai felépítéseik különbségére. Végkifejletként elhelyezni az alkalmazott technikát a napjaink íjászatában használt vessződetektáló, automatizált találat megjelenítő rendszerek között.
Az projekt célja egy használható és olcsó automatizált íjász vesszőfogó megépítése, mely a gyűjtött adatokkal hozzájárulhat egy hobbi vagy akár versenysport íjász edzéseinek effektivitásához. A projekt komplexitása miatt első lépésben csak egy vessző helyzetének meghatározása volt a cél, a dolgozat ezt fogja bemutatni. Kitér a felmerülő problémákra, igényekre és ezeknek a megoldásaira. Részletesen bemutatja a hardver felépítését, anyaghasználatát és ezeknek a fontosságát. Továbbá cél bemutatni az eszközben rejlő lehetőségeket, továbbfejlesztési potenciált.
A megépített céltábla lokalizálja a belelőtt vessző helyzetét és eltárolja azt. A vessző pozíciójának meghatározásához egy a céltáblára szerelt kamerarendszert használunk. A Python nyelven írt szoftver a képfeldolgozáshoz az OpenCV és más nyílt forráskódú könyvtárakat használja.




